Diari Oficial de la Generalitat Valenciana


Sumari del DOGV 6147, del 18-11-2009 (2009/13054)

RESOLUCIÓ de 9 de novembre de 2009, del conseller de Governació, per la qual es concedeixen subvencions destinades als ajuntaments de la Comunitat Valenciana per a l'homogeneïtzació dels cossos de policia local en matèria d'uniformitat de gala durant l'exercici 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6147

Data del DOGV
:   18-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13238


Data del document
:   09-11-2009

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública
    * administració local
    * policia
    * suport econòmic
    * indústria de la confecció
    * vestit

RESOLUCIÓ de 9 de novembre de 2009, del conseller de Governació, per la qual es concedeixen subvencions destinades als ajuntaments de la Comunitat Valenciana per a l'homogeneïtzació dels cossos de policia local en matèria d'uniformitat de gala durant l'exercici 2009. [2009/13347]  
Vista l'Ordre d'11 de maig de 2009, de la Conselleria de Governació, de convocatòria de concessió de subvencions destinades a ajuntaments de la Comunitat Valenciana per a l'homogeneïtzació dels cossos de policia local en matèria d'uniformitat de gala durant l'exercici 2009, i s'aproven les bases reguladores de la convocatòria (DOCV núm. 6018, de 21 de maig de 2009).  
Atès que les reclamacions formulades davant de la resolució d'aquest òrgan de data 14 de setembre de 2009 (DOCV núm. 6110, de 25.09.2009) han estat examinades i valorades per la Comissió de Valoració regulada en la base cinquena, apartat tercer, de l'annex I de l'ordre de la convocatòria i que ha proposat concedir les ajudes als ajuntaments que s'assenyalen en l'Annex I.   
Vista la proposta de resolució que eleva la Comissió de Valoració i, d'acord amb la base cinquena, apartat quart, de l'Orde d'11 de maig de 2009 mencionada, per la qual es faculta el conseller de Governació a concedir o denegar aquestes subvencions, i se l'autoritza perquè dicte les resolucions i instruccions necessàries per al desplegament corresponent i l'execució, resolc:  
Primer  
Concedir als beneficiaris que s'assenyalen en l'annex I les subvencions que se citen en l'ordre adés esmentada.  
Segon  
Els beneficiaris hauran de justificar la subvenció en el termini de 10 dies naturals, comptadors des de l'endemà de la publicació de la resolució present en el Diari Oficial de la Comunitat Valenciana i en els termes continguts en la base novena de l'ordre de convocatòria esmentada.  
Tercer  
Donar publicitat a les subvencions concedides a les entitats previstes en l'annex I de la resolució present, en compliment de l'article 18.1 de la Llei 38/2003, de 17 de novembre, General de Subvencions.  
Quart  
Contra la present resolució, la qual posa fi a la via administrativa, es podrà interposar recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, i podrà efectuar-se requeriment previ davant l'òrgan competent en el termini de dos mesos comptadors des de la publicació, tot això de conformitat amb el que estableixen els articles 10, 44 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'hi utilitze qualsevol altra via que es considere oportuna.  
   
València, 9 de novembre de 2009.- El conseller de Governació: Serafín Castellano Gómez.  
ANNEX I  
Ajuntament Província Subvenció concedida  
   
Onil Alacant 1.044,69 euros  
Cheste València 3.424,52 euros